[Video] Angus-biddag nie regstreeks uitgesaaiAngus Buchan. Foto: Landi Malan. Die evangelis Angus Buchan het aangekondig die nasionale biddag op 22 April sal nie regstreeks uitgesaai word nie. “Daar is nog 41 dae oor voor ons biddag op 22 April vanjaar. Ek was nog nooit so uitgedaag in my lewe nie, maar ek was ook nog nooit so opgewonde nie. Jy moet daar wees! Ek weet in my hart dat dit ŉ boodskap van God af is,” het Buchan gesê. “Mense vra of ons dit regstreeks gaan uitsaai. Nee, ons gaan nie. Hoekom? Want die mense moet self kom. Almal kan in hulle eie huise bid, dis nie wat God wil hê nie. Ons glo meer as een miljoen mense gaan kom. Mense sê vir my dis vir hulle ongerieflik. Ja, dis vir my ook ongerieflik! Ons moet die ekstra myl stap, dit is ŉ kritieke tyd vir ons land. “Meneer, borg ŉ bus, die studente en die armes moet kom. Mense moet kom om die krag van die Here te sien. Mense sal in hulle stoele genees word. Hierdie land gaan verander. Daar is geen koste betrokke nie, geen kaartjies en geen kollekte nie. As jy die geleentheid wil ondersteun, dan sal ons vir jou ons bankbesonderhede gee. “Dit is die grootste ding wat ons nog ooit aangepak het; ons het die grootste klank- en beeldstelsels wat beskikbaar is, bespreek,” het Buchan verduidelik. Maroela Media het vroeër berig dié biddag sal op Saterdag 22 April op die Wilde Als-plaas, noord van Bloemfontein, plaasvind. Dit sal omstreeks 14:00 begin en teen 17:00 eindig. Toegang is gratis. UPDATE FROM ANGUS:Dear friends,As the new week starts, we have a special message for you from Uncle Angus regarding the IT'S TIME event.Have a blessed week.God bless,The Shalom Team Posted by Angus Buchan on Monday, March 13, 2017